ศาลปกครองยกคำร้อง BTS กรณียื่นฟ้อง “รฟม.” แก้ TOR สายสีส้ม มิชอบด้วยกฎหมาย
ศาลปกครองยกคำร้อง BTS กรณียื่นฟ้อง "รฟม." แก้ TOR สายสีส้ม ช่วงบางขุนนนท์-มีนบุรี (สุวินทวงศ์) มิชอบด้วยกฎหมาย เป็นเหตุให้ผู้ฟ้องเสียหายส่วนที่เป็นค่าที่ปรึกษาทางเทคนิค-ที่ปรึกษาทางกฎหมาย
ศาลปกครองยกคำร้อง BTS กรณียื่นฟ้อง "รฟม." แก้ TOR สายสีส้ม ช่วงบางขุนนนท์-มีนบุรี (สุวินทวงศ์) มิชอบด้วยกฎหมาย
9 ก.พ. 2565

ผู้สื่อข่าวรายงานว่า วันนี้(9 ก.พ.2565) ณ เวลา 10.00 น. ศาลปกครองกลางนัดอ่านคำพิพากษาในคดีที่ บริษัท ระบบขนส่งมวลชนกรุงเทพ จำกัด (มหาชน) หรือ BTSC ฟ้องคณะกรรมการคัดเลือกมาตรา 36 พ.ร.บ.ร่วมลงทุนระหว่างรัฐและเอกชน ปี 2562 โครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) และการรถไฟฟ้าขนส่งมวลชนกรุงเทพ (รฟม.) เกี่ยวกับการเปลี่ยนแปลงหลักเกณฑ์และยกเลิกการประกวดราคาโครงการรถไฟฟ้าสายสีส้มนั้น ศาลฯเห็นว่าการเปลี่ยนแปลงหลักเกณฑ์การประมูลไม่ชอบด้วยกฎหมาย
โดยล่าสุดศาลปกครองกลางพิพากษายกฟ้อง ในคดีที่ BTSC ยื่นฟ้องดังกล่าว โดยเห็นว่าการเปลี่ยนแปลงหลักเกณฑ์การประมูลไม่ชอบด้วยกฎหมาย แต่สำหรับค่าเสียหายที่ BTSC เรียกร้องตามค่าใช้จ่ายที่เกิดขึ้นนั้นเป็นค่าใช้จ่ายปกติที่บริษัทต้องใช้ในการดำเนินการอยู่แล้วศาลจึงยกฟ้อง
อนึ่งคดีข้อพิพาทดังกล่าว สืบเนื่องจาก BTSC บริษัทในเครือ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ฟ้องคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ.2562 โครงการรถไฟฟ้าสายสีส้มช่วงบางขุนนนท์ – มีนบุรี (สุวินทวงศ์) ที่ 1 กับพวกรวม 2 คน กระทำการโดยไม่ชอบด้วยกฎหมาย กรณีผู้ถูกฟ้องคดีที่ 1 มีมติแก้ไขเปลี่ยนแปลงหลักเกณฑ์และวิธีการพิจารณาผู้ชนะการประเมินของเอกสารคัดเลือกเอกชนโครงการรถไฟฟ้าสายสีส้ม เป็นเหตุให้ผู้ฟ้องคดีซึ่งเป็นผู้ซื้อเอกสารข้อเสนอการร่วมลงทุน ได้รับความเดือดร้อนหรือเสียหายส่วนที่เป็นค่าที่ปรึกษาทางเทคนิคและค่าที่ปรึกษาทางกฎหมาย